ગુજરાતી સમાચાર: IAS દહિયાએ ડિવોર્સ લીધા વગર કર્યા હતા બીજા લગ્ન, તપાસમાં ખૂલ્યા અન્ય રહસ્યો | Ias Dahiya Married Two Women At Same Time Panel Finds Substance - Crime | I Am Gujarat
Gujarati News Crime IAS દહિયાએ ડિવોર્સ લીધા વગર કર્યા હતા બીજા લગ્ન, તપાસમાં ખૂલ્યા અન્ય...
Updated: Aug 10, 2019 10:33 am IST
ગાંધીનગરઃ ગુજરાત કેડરના IAS અધિકારી ગૌરવ દહિયા પર થયેલા આક્ષેપોની તપાસ માટે સરકારે રચેલી તપાસ સમિતિને વૈવાહિક છેતરપિંડી, સત્તાનો દુરુપયોગ અને આવક કરતા વધુ સંપત્તિના પૂરાવાઓ મળ્યા હતા. પોર્ટ્સ એન્ડ ટ્રાન્સપોર્ટ કમિટીના સુનૈના તોમરની અધ્યક્ષતાવાળી કમિટીએમાં ઈન્ડસ્ટ્રી કમિશ્નર મમતા વર્મા અને ગુજરાત સ્ટેટ એન્ડ રોડ ટ્રાન્સપોર્ટ કોર્પોરેશનના MD અને વાઈસ ચેરપર્સન સોનલ મિશ્રાની અધ્યક્ષતામાં સરકારે આ તપાસ સમિતિ બનાવી હતી.
સરકારી સૂત્રોએ જણાવ્યું કે, એડિશન ચીફ સેક્રેટરી GAD સંગીતા સિંહને 200 પેજનો રિપોર્ટ સોંપવામાં આવ્યો છે. GAD હવે ઓલ ઈન્ડિયા સર્વિસ રુલ્સને 2010ની બેચના IAS અધિકારી સામે પગલા લેવા માટે ભલામણ કરશે. GAD આ ભલામણો સાથેની રિપોર્ટ CMOમાં પણ સબમિટ કરશે.
તપાસ કમિટીના મુખ્ય સભ્યએ કહ્યું કે, 'કમિટીની તપાસમાં દહિયા વિરુદ્ધ દિલ્હીની મહિલાએ કરેલા લગ્ન, છેતરપિંડી અને ધમકી આપવાનાા આરોપો સાબિત થયા છે. કમિટીએ આ મામલે થયેલી પોલીસ તપાસની પણ નોંધ લીધી છે. દહિયાની પહેલી પત્નીનું નિવેદન પણ લેવામાં આવ્યું છે.' તપાસ કમિટીના સભ્યએ ઉમેર્યું કે, દિલ્હીની મહિલા દ્વારા તિરુપતિ બાલાજી મંદિરમાં લગ્નના ફોટો મોર્ફ કરાયા હોવાની દહિયાની વાત ખોટી છે. તપાસ સમિતિએ દહિયાના કોલ રેકોર્ડ્સ, સોશિયલ મીડિયામાં ચેટ, હોટલ રોકાણ, એર ટિકીટ અને કેસ સાથે સંકાળાયેલા લોકોની પણ પૂછપરછ કરી હતી.
કમિટી મેમ્બરે કહ્યું કે, પૂરાવાઓ પરથી સ્પષ્ટ થાય છે કે દહિયા પોતાની પોસ્ટનો દુરુપયોગ કરીને પર્સનલ સંબંધ હોય તેવી મહિલાઓને કામ પર રાખતો હતો. તે દિલ્હીની મહિલાને ખરીદી આપેલા ફ્લેટ માટે પૈસા ક્યાંથી આવ્યા તેનો જવાબ પણ નહોતો આપી શક્યો. તપાસ કમિટીને દહિયા દ્વારા સરકારી ફંડનો ખોટી રીતે ઉપયોગ કરવાના પૂરાવાઓ પણ મળ્યા છે. સરકારના મુખ્ય અધિકારીએ કહ્યું હતું કે, CM રૂપાણી 10થી 14 ઓગસ્ટ સુધી ઔપચારિક રીતે રશિયાના પ્રવાસ પર છે, આથી દહિયા વિરુદ્ધના પગલા 15 ઓગસ્ટ પછી જ લઈ શકાશે. એવી પણ શક્યતા છે કે દહિયાને ફરજ પરથી બરતરફ કરવામાં આવે.